text: ফাতমা সাহিন (জন্ম: ২০ জুন ১৯৬৬) একজন তুর্কি রাসায়নিক প্রকৌশলী এবং রাজনীতিবিদ। ৬ জুলাই ২০১১ সালে তিনি এরদোয়ানের তৃতীয় মন্ত্রিসভায় পরিবার ও সামাজিক নীতিমালা মন্ত্রী পদে নিয়োগ পান এবং ২০১৩ সালের ২৫ ডিসেম্বর পর্যন্ত দায়িত্ব পালন করেন।
  
  তিনি ১৯৬৬ সালে ২০ জুন গাজিয়ান্তেপে জন্মগ্রহণ করেন, তার পিতা মোস্তফা এবং মাতা পেরিহান। তিনি ইস্তাম্বুল প্রকৌশল বিশ্ববিদ্যালয়ে রাসায়নিক প্রকৌশল বিষয়ে পড়াশোনা করেছেন।  ফাতেমা শাহিন টেক্সটাইল শিল্পে ইঞ্জিনিয়ার এবং পরিচালক হিসাবে কাজ করেছেন।
  
  সাহিন তার স্বামীর সাথে একত্রে রাজনীতিতে যোগ দেন এবং তারা একে পার্টির সহযোগী প্রতিষ্ঠাতা ছিলেন। প্রাদেশিক সংস্থায় সক্রিয় অংশ গ্রহণ করেন, তিনি তার শহর থেকে তিনবার ডেপুটি নির্বাচিত হয়েছিলেন। তিনি গাজিয়ান্তেপ এবং দক্ষিণ-পূর্ব আনাতোলিয়া অঞ্চল থেকে নির্বাচিত তুর্কি সংসদের প্রথম মহিলা সদস্য। ফাতেমা শাহিন তার দলের মহিলা শাখার সভাপতির দায়িত্ব পালন করেছিলেন।
  
  ২০১১ সালের সাধারণ নির্বাচনের পরে তিনি প্রধানমন্ত্রী রেজেপ তাইয়িপ এরদোয়ানের তৃতীয় মন্ত্রিসভায় একমাত্র নারী মন্ত্রী হন। ২০১৩ সালের ২৫ ডিসেম্বর মন্ত্রিপরিষদ পরিবর্তিন করলে তার স্থানে আয়সেনুর ইসলামকে নিয়োগ করা হয়। ২০১৪ সালে তুরস্কের স্থানীয় নির্বাচনে সাহিন গাজিয়ান্তপের মেয়র নির্বাচিত হন।
  
  ফাতমা সাহিন ব্যক্তিগত জীবনে দুই সন্তানের জননী। একটি ছেলে ও একটি মেয়ে।
  
  তথ্যসূত্র
  
  বহিঃসংযোগ
  
  বিষয়শ্রেণী:১৯৬৬-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:গাজিয়ান্তেপের ব্যক্তি
  বিষয়শ্রেণী:ইস্তানবুল প্রকৌশল বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:তুর্কি কেমিক্যাল ইঞ্জিনিয়ার
  বিষয়শ্রেণী:তুর্কি মহিলা রসায়নবিদ
  বিষয়শ্রেণী:জাস্টিস অ্যান্ড ডেভেলপমেন্ট পার্টির (তুরস্ক) রাজনীতিবিদ
  বিষয়শ্রেণী:তুরস্কের নারী মন্ত্রী
title: ফাতমা সাহিন